Bengt Anderberg
Store norske leksikon,Språk og litteratur,Litteratur i verden,Europa,Sveriges litteratur
Bengt Anderberg var en svensk forfatter og oversetter, kjent som en samtidig krass realist og fabulerende romantiker, ironiker og ekstatiker.
Forfatterskap Anderberg debuterte i 1945 med novellesamlingen En kväll om våren og utgav året etter diktsamlingen Fåglar, en av tiårets mest bemerkelsesverdige samlinger. Den allegoriske samtidsromanen Kain (1948; norsk oversettelse 1949) utløste en voldsom debatt gjennom sin pasifistiske tendens og erotiske frispråklighet. Anderberg utgav flere samlinger kåserier og prosastykker, barnebøker (for eksempel Niklas och figuren, 1950), skuespill og hørespill. Som utgiver og medforfatter til serien Kärlek (14 bind, 1965–1970) virket han ytterligere for seksuell frigjøring. Nattljus (1985) er et utvalg av hans lyriske produksjon. Av Anderbergs senere produksjon merker især den fabulerende historiske romanen Amorina (1999) seg ut. Som oversetter oversatt Anderberg både prosa og dramatikk fra tysk, dansk og engelsk. Les mer i Store norske leksikon Sveriges litteratur Teater i Sverige Sveriges historie Eksterne lenker Anderberg i Svenskt översättarlexikon  Bengt Anderberg, till minne (Ny tid) Anderberg på norsk: bøker i Nasjonalbiblioteket